Diari Oficial de la Generalitat Valenciana


Sumari del DOGV 6734, del 14-03-2012 (2012/2491)

Notificació del laude emés per la Junta Arbitral de Transports de València. Expedient número V-79/2011.
-------------------------------------------------------------------------------------------------------

### Dades del document

Número de DOGV
:   6734

Data del DOGV
:   14-03-2012

Secció del DOGV
:   V. ANUNCIS - C) ALTRES ASSUMPTES

Número del document
:   2012/2491


Organisme emissor
:   Conselleria d'Infraestructures, Territori i Medi Ambient

Tipus de document
:   Anunci

Notificació del laude emés per la Junta Arbitral de Transports de València. Expedient número V-79/2011. [2012/2491]  
Ramón Escrig Moreno, president de la Junta Arbitral de Transports de València, manifesta que d'acord amb les disposicions dels articles 58 i 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per mitjà de la Llei 4/1999, fa saber a Carbonera Riba, SL, que s'ha dictat laude en l'expedient referenciat i que atés que no és possible la notificació per desconegut, parador ignorat o absència, es fa a través d'esta publicació als efectes legals oportuns. El contingut íntegre del laude és el que es detalla a continuació:  
  
«Tribunal. President: Ramón Escrig Moreno. Vocals: Aurora Costa Vicente, que excusa la seua absència, i Carlos Virosque Verdú, que excusa la seua absència. Secretària vocal: Amparo Peris Catalá. Parts. Reclamant: Transportes Campillo, SA, representada per José Angel García Sánchez. Reclamat: Carbonera Riba, SL, que no compareix a l'acte de vista.  
A València, el 27 de febrer de 2012, a les 12.35 hores es constituïx la Junta Arbitral de Transports pels membres expressats al marge i amb l'assistència de les parts per a resoldre l'expedient V-79/2011, i se celebra la vista oral respecte de la reclamació següent: impagament de ports. Incompareixença del demandat.  
  
Una vegada iniciada la vista oral pel president, es comprova la identitat de la part compareixent i la qualitat amb què intervé.   
A la part reclamada se li va notificar la demanda i la citació a vista per al dia 27.02.2012 per mitjà d'un edicte publicat en el Diari Oficial de la Comunitat Valenciana núm. 6700, de 26.01.2012, ja que no va ser possible la citació a través del servici de Correus, tal com s'acredita amb la documentació que consta en l'expedient.  
Es concedix la paraula a la reclamant, que basa la seua reclamació en els antecedents de fet següents:  
1. Es ratifica en tots els motius de la demanda i manifesta que, com a conseqüència de les relacions comercials existents entre les parts, la reclamant va realitzar, per compte de la reclamada, un servici de transport combinat, tal com s'especifica en la factura núm. 101592, amb data 29.10.2010, per un import de 4.193,37 euros, la qual consta adjunta a la demanda.   
2. La reclamant va realitzar dos transferències bancàries per un import total de 2.200,00 euros, els quals cal descomptar de l'import de la factura pendent.  
3. Després de gestions reiterades de cobrament sense aconseguir-ho, s'interposa esta demanda, i se sol·licita que, una vegada que siga reconegut el seu dret, es condemne la reclamada al pagament de la quantitat total de 1.993,37 euros.  
S'hi apliquen els fonaments jurídics següents:  
1. La competència territorial de la Junta, de la qual no s'al·lega res, està determinada en els articles 6 i 7.2 del Reglament de la LOTT (RD 1211/90).   
2. La submissió està determinada d'acord amb l'article 38 de la Llei 16/1987, de 30 de juliol, d'Ordenació dels Transports Terrestres, d'acord amb la redacció que se'n fa en l'article 162 de la Llei 13/1996, de 30 de desembre, de Mesures Fiscals, Administratives i d'Orde Social, que modifica la Llei 16/87, de 30 de juliol, d'Ordenació dels Transports Terrestres: "es presumirà que hi ha l'acord referit de sotmetiment a l'arbitratge de les juntes sempre que la quantia de la controvèrsia no supere els 6.000,00 euros i cap de les parts que intervenen en el contracte haja manifestat expressament a l'altra la seua voluntat en contra abans del moment en què s'inicie o hauria d'haver-se iniciat la realització del servici o l'activitat contractat". No consta en l'expedient que s'haja fet cap manifestació en el sentit preceptuat.  
  
3. Com que es tracta d'un transport combinat i s'ha contractat entre dos empreses espanyoles, és de plena aplicació la normativa nacional.  
4. Atesa l'absència dels vocals representants tant de la Federació de Transportistes com dels Empresaris Carregadors, que van excusar la seua absència, este laude es dicta de conformitat amb la previsió que conté l'apartat 7 de l'article 9 del RD 1225/2006, de 27 d'octubre, que modifica el RD 1211/1990, de 28 d'octubre, que aprova el reglament de desplegament de la Llei d'Ordenació dels Transports Terrestres, en què es disposa literalment que "la inassistència de qualsevol dels membres de la Junta, a excepció del president, no impedirà que se celebre la vista ni que es dicte el laude".   
5. De les manifestacions realitzades en la vista es deduïx que, efectivament, els ports que es reclamen en esta demanda, la factura dels quals consta adjunta, es van realitzar, la qual cosa determina el dret al cobrament per part de la reclamant.  
Per tot això, valorades les declaracions manifestades en la vista i la resta de documents que consten en l'expedient, després de les consideracions oportunes, la Junta, per unanimitat dels seus membres, dicta el laude següent:  
Estimar la demanda interposada per Transportes Campillo, SA, representada per José Ángel García Sánchez, contra Carbonera Riba, SL, ja que dels fets relatats, els documents probatoris i les declaracions efectuades s'establix que s'ha realitzat el transport reclamat dins de les condicions contractuals convingudes i se n'ha d'abonar l'import.   
  
Per tot això, Carbonera Riba, SL, ha d'abonar a Transportes Campillo, SA, la quantitat de mil nou-cents noranta-tres euros amb trenta-set cèntims (1.993,37 euros).  
Contra este laude es pot exercitar l'acció d'anul·lació davant de l'Audiència Provincial de València en el termini dels dos mesos següents a la notificació, d'acord amb el que es preveu en els articles 40 a 43, els dos inclosos, de la Llei 60/2003, de 23 de desembre, d'Arbitratge.  
Independentment d'això, dins dels deu dies següents al de la notificació del laude podrà sol·licitar-se'n a esta junta arbitral la correcció, l'aclariment o el complement, d'acord amb l'article 39 de la Llei d'Arbitratge esmentada.  
Una vegada transcorreguts vint dies des de la notificació d'este laude a les parts, podrà instar-se'n l'execució forçosa davant del jutjat de primera instància de València que corresponga, segons el que s'establix en la Llei Orgànica 5/2011, de 20 de maig, complementària a la Llei 11/2011, de modificació de la Llei d'Arbitratge, que deroga expressament la lletra g de l'apartat 2 de l'article 86 ter de la Llei Orgànica del Poder judicial.»  
Els terminis de recursos que conté el laude transcrit seran computables a partir de l'endemà de la publicació d'este edicte en el Diari Oficial de la Comunitat Valenciana.  
  
València, 1 de març de 2012.- El president de la Junta Arbitral de Transports de València: Ramón Escrig Moreno.